  Майя Бывальцева 30-тӥ пӧсьтолэзе Ижкарын Киров нимо урамлэсь люкетсэ тупатъяны кутскизы. Со сярысь кар администрацилэн пресс-службаез ивортэ. Сюрес лэсьтонъя «Ижевское» предприятиысь ӧнерчиос Вормонлы 30 ар ульчаысен Песочной ульчаозь 400 метръем люкетысьтыз (карысь потон палаз – ред.) вуж асфальтэз утялтӥзы ни Ижкар администрацилэн пресс-службаезСюреслэн люкетаз гопъёсты ӵошкытатозы, тямыс колодчаосты ӝутозы, кык сӥен асфальтобетон вӧлдозы. Озьы ик трамвайлэн «Гурт возёс академия» но «Киров нимо парк» дугдылонниосаз калыкез пуктон-васькытон интыосты тупатъялозы. Тупатъян ужъёс Росси азьмуртэн Владимир Путинэн кичӧлтэм «Кышкыттэм но ӟечлыко автомобиль сюресъёс» йӧскалык ӵектосъя быдэстӥсько. Ватсалом, та дыре Ижкарын йӧскалык ӵектосъя 18 объектъёсын ужъёс мыно, куатяз йылпумъязы ни.  Тегъёс: Авто Ижкар Удмуртия сюресъёс тупатъянужъёс  